b"\n_START_ARTICLE_\n1. Fu\xc3\x9fball-Club Saarbr\xc3\xbccken\n_START_SECTION_\nHist\xc3\xb2ria\n_START_PARAGRAPH_\nEl club comen\xc3\xa7\xc3\xa0 la seva vida esportiva com a secci\xc3\xb3 de futbol del Turnverein Malstatt, fundat el 1903. Aquesta secci\xc3\xb3 se separ\xc3\xa0 el 1907 per formar el club independent FV Malstatt-Burbach i l'1 d'abril de 1909 adopt\xc3\xa0 el nom de FV Saarbr\xc3\xbccken._NEWLINE_Als anys 20 jug\xc3\xa0 a la Bezirksliga Rhein-Saar on fou campi\xc3\xb3 el 1927-28. No fou fins al 1935 en qu\xc3\xa8 debut\xc3\xa0 a la Gauliga S\xc3\xbcdwest. Fou campi\xc3\xb3 de la Gauliga S\xc3\xbcdwest-Saarpfalz el 1940 i de la Gauliga Westmark el 1943._NEWLINE_Despr\xc3\xa9s de la Guerra Mundial el club el club fou dissolt i reformat de nou el 1945 amb el nom de 1. FC Saarbr\xc3\xbccken. Despr\xc3\xa9s de l'ocupaci\xc3\xb3 del Sarre per Fran\xc3\xa7a el club s'un\xc3\xad a la segona divisi\xc3\xb3 francesa el 1948/49 amb el nom de FC Sarrebruck on es proclam\xc3\xa0 campi\xc3\xb3 per\xc3\xb2 no li fou perm\xc3\xa8s ascendir a primera i el club marx\xc3\xa0 de la competici\xc3\xb3. El club jug\xc3\xa0 torneigs amistosos els dos anys seg\xc3\xbcents, entre ells un torneig organitzat pel club anomenat Internationaler Saarland Pokal. La competici\xc3\xb3 s'abandon\xc3\xa0 el 1952 quan els clubs de la regi\xc3\xb3 ingressaren de nou a les competicions alemanyes."